पिता के सीने पर सिर रख रोए सुखबीर, भतीजे मनप्रीत ने दिया अर्थी को कंधा, अंतिम यात्रा में उमड़ा जनसैलाब
unjab Former CM Parkash Singh Badal Funeral Update - Follow Parkash Singh Badal Last Rite Photos, Videos On Dainik Bhaskar.पंजाब के पूर्व मुख्यमंत्री प्रकाश सिंह बादल का गुरुवार को पैतृक गांव बादल में अंतिम संस्कार कर दिया गया।
पंजाब के पूर्व मुख्यमंत्री प्रकाश सिंह बादल का गुरुवार को पैतृक गांव बादल में अंतिम संस्कार कर दिया गया। अंतिम संस्कार से पहले सुखबीर पिता प्रकाश सिंह बादल के सीने पर सिर रखकर खूब रोए। इस दौरान उनके रिश्तेदार सांत्वना देते नजर आए। वहीं प्रकाश सिंह बादल की अर्थी को बेटे सुखबीर के साथ उनके भतीजे मनप्रीत ने भी कंधा दिया।
पूर्व मुख्यमंत्री प्रकाश सिंह बादल को अंतिम विदाई देने के लिए जनसैलाब उमड़ा। इससे पहले पैतृक गांव बादल में उनके पार्थिव शरीर को अंतिम दर्शन के लिए रखा गया। जहां दिग्गज नेताओं समेत समर्थकों ने अंतिम दर्शन किए।
इस दौरान पूर्व सीएम प्रकाश सिंह बादल की पार्थिव देह के साथ पूरा परिवार खड़ा रहा। पूर्व सीएम के बेटे सुखबीर बादल समेत पुत्रवधू हरसिमरत कौर और उनके बच्चे भावुक नजर आए। इस बीच सुखबीर ने पिता प्रकाश सिंह बादल को गले भी लगाया।
वहीं जिस खेत में उनका अंतिम संस्कार किया गया वहां लोगों के लिए टेंट लगाए थे। इसके साथ लोगों के लिए खाने का भी प्रबंध किया गया। देखें अंतिम विदाई की तस्वीरें...
प्रकाश सिंह बादल के निधन से जुड़ी ये खबरें भी पढ़ें:-
प्रकाश सिंह बादल का अंतिम संस्कार आज:सुबह पैतृक गांव में पंजाब के पूर्व CM के अंतिम दर्शन; सीएम भगवंत मान भी पहुंचेंगे 
पंजाब के पूर्व मुख्यमंत्री प्रकाश सिंह बादल का आज पैतृक गांव बादल में अंतिम संस्कार होगा। गांव के श्मशान घाट में जगह कम होने की वजह से उनके ही खेत में उनको मुखाग्नि दी जाएगी। अंतिम संस्कार दोपहर करीब 1 बजे होगा। इससे पहले सुबह के समय उनकी पार्थिव देह को अंतिम दर्शन के लिए घर पर रखा जाएगा (पढ़ें पूरी खबर)
बादल ने ही बनवाई वाजपेयी की सरकार:बाबरी विध्वंस के बाद BJP के साथ डटे रहे; पर्दे के पीछे रहकर दूसरे दलों को NDA में लाए 
पंजाब के 5 बार CM रहे प्रकाश सिंह बादल ने नेशनल पॉलिटिक्स में भी अपनी सियासी समझ-बूझ का लोहा मनवाया। वर्ष 1992 में हुए बाबरी विध्वंस के बाद बादल BJP के साथ डटे रहने वाले इकलौते ऐसे नेता थे जो माइनॉरिटी कम्युनिटी से आते थे। वर्ष 1996 से 1999 के दौरान BJP को अछूत मानने वाले तमाम क्षेत्रीय दलों को NDA के बैनर तले लाने में भी सबसे अहम रोल बादल ने ही निभाया (पूरी खबर पढ़ें)
पंजाब के पूर्व CM प्रकाश सिंह बादल PHOTOS में:17 साल जेल काटी; अटल बिहारी वाजपेयी से गहरी दोस्ती, दिल्ली की जगह पंजाब को चुना
पंजाब के पूर्व सीएम प्रकाश सिंह बादल उम्र के लिहाज से भारत के वरिष्ठतम नेताओं में से एक थे। वर्ष 1927 में जन्मे बादल ने अपनी सियासी पारी 1947 यानी उसी साल शुरू की जिस समय देश आजाद हुआ था।अपने 75 साल से ज्यादा लंबे राजनीतिक जीवन में बादल कई दफा जेल गए। 17 साल जेल में गुजारने वाले बादल ने अपनी इकलौती बेटी परनीत कौर की शादी के लिए भी पैरोल लेना गंवारा नहीं समझा (पूरी खबर पढ़ें)